b'\n_START_ARTICLE_\nIsabella L\xc3\xb6wengrip\n_START_SECTION_\nBiografi\n_START_PARAGRAPH_\nIsabella L\xc3\xb6wengrip gikk p\xc3\xa5\xc2\xa0Jensen Gymnasium Norra i Stockholm. Hun var i sin gymnastid aktiv i\xc2\xa0Moderata ungdomsforbundet._NEWLINE_I september 2005, da hun var 14 \xc3\xa5r, startet L\xc3\xb6wengrip bloggen blondinbella.se og ble dermed en av Sveriges f\xc3\xb8rste store sosiale p\xc3\xa5virkere.  I 2010 var den Sveriges tredje st\xc3\xb8rste privatblogg og ble utnevnt til \xc3\x85rets Aff\xc3\xa4rsn\xc3\xa4tverkare av Business Network International. I 2015 hadde bloggen over 1 million unike bes\xc3\xb8kende i uken og den er n\xc3\xa5 Nordens st\xc3\xb8rste blogg.  _NEWLINE_I 2007 grunnla L\xc3\xb6wengrip sitt f\xc3\xb8rste selskap, Bellme AB, og hun har siden da v\xc3\xa6rt\xc2\xa0sjefredakt\xc3\xb8r for Egoboost Magazine, styreleder i et b\xc3\xb8rsnotert selskap, og deltatt i et antall underholdningsprogrammer, b\xc3\xa5de som programleder og som gjest. _NEWLINE_Den 15. desember 2008 hadde hennes eget fjernsynsprogram, Blondinbellas TV-dagbok, premiere p\xc3\xa5\xc2\xa0TV400 og hun deltok i Let\'s Dance 2009 p\xc3\xa5 TV4 med dansepartneren Jonathan N\xc3\xa4slund._NEWLINE_L\xc3\xb6wengrip hadde sammen med Tyra Sj\xc3\xb6stedt et show p\xc3\xa5 Internet. Web-TV-showet sendtes direkte fra Sturegallerian i Stockholm._NEWLINE_L\xc3\xb6wengrip var i 2011 med i det andre avsnittet i den 12. sesongen av Fangene p\xc3\xa5 fortet. Der medvirket hun p\xc3\xa5 laget N\xc3\xa4tkatterna sammen med Petra Tung\xc3\xa5rden, Anchisa "Foki" Wallstr\xc3\xb6m og Paulina "Paow" Danielsson. N\xc3\xa4tkatterna konkurrerte mot Alfapumorna._NEWLINE_Konferensresan sendtes p\xc3\xa5 Kanal 5 i 2010 hvor L\xc3\xb6wengrip var en av de medvirkende._NEWLINE_I september 2011 startet L\xc3\xb6wengrip som bisittee til Malou von Sivers i TV-programmet i Malou etter ti p\xc3\xa5 TV4. Etter to m\xc3\xa5neder hoppet L\xc3\xb6wengrip av programmet p\xc3\xa5 grunn av de negative kommentarene om henne som kom inn under sending. I mai 2012 presenterte Blondinbella seg bredt i sin avis Egoboost._NEWLINE_I 2013 spilte L\xc3\xb6wengrip en rolle i filmen Orion.  Filmen ble spilt inn i 2010._NEWLINE_Isabella L\xc3\xb6wengrip er siden den 31. august 2013 gift med Odd Sp\xc3\xa5ngberg. Paret har to barn. De ble separert i mai 2017.'